शिवसैनिकांच्या 'दादागिरी'वरून आदित्य ठाकरे आणि किरीट सोमय्यांमध्ये वाद पेटला\nहिरामणी तिवारी

वडाळा येथील शांतीनगर भागात राहणाऱ्या हिरामणी तिवारी यांची फेसबुकवर राहुल तिवारी या नावाने ओळख आहे. दिल्लीतल्या जामिया मीलिया इस्लामिया विद्यापीठात झालेल्या हलल्याची तुलना उद्धव ठाकरेंनी जालियनवाला बाग हत्याकांडाशी केली होती. त्यावर आक्षेप घेणारी पोस्ट तिवारी यांनी लिहिली होती. 

त्यानंतर त्यांच्या परिसरातील शिवसैनिकांनी त्यांना मारहाण केली आणि त्यांचे केस कापले. या सगळ्याचा व्हीडिओ काढून तो सोशल मीडियावर पसरवण्यात आला. 

"जामिया मध्ये झालेल्या घटनेची तुलना जालियनवाला बाग हत्याकांडाशी केल्याप्रकरणी मी एक पोस्ट फेसबुकवर टाकली होती. ही तुलना चुकीची आहे अशा आशयाची पोस्ट मी टाकली होती. त्यानंतर 25-30 माणसांनी मला मारहाण केली आणि मुंडन केलं." असं तिवारी यांनी ANI या वृत्तसंस्थेशी बोलताना सांगितलं. 

"मी पोलीस स्टेशनमध्ये गेलो. मला मारहाण झाल्याचा तक्रार अहवाल त्यांनी तयार केला. त्यानंतर काही वेळाने त्यांनी एक पत्र टाईप केलं आणि त्यात मी तडजोड करण्यास सांगण्यात आलं. या प्रकरणी कडक कारवाई व्हावी अशी माझी अपेक्षा आहे," ते  पुढे म्हणाले. 

'केस कापणारे चंद्रावरून आले होते का?'

या प्रकरणास आता राजकीय रंग चढू लागला आहे. या प्रकरणी शिवसैनिकांवर कारवाई व्हावी म्हणून भाजपने आक्रमक भूमिका घेतली. 

शिवसेनेच्या विरोधात सदैव भूमिके घेणारे भाजप नेते किरीट सोमय्या म्हणाले, "महाराष्ट्रात दहशत पसरली आहे. दादागिरी सुरू आहे. केस कापणारे लोक व्हीडिओत दिसत आहेत. ते काही चंद्र किंवा मंगळावरचे नाहीत. पोलीस शांत का बसलेत? जर हा व्हीडिओ खरा आहे, तर धमक्या देणाऱ्यांवर कारवाई का नाही? कारवाई नाही केली तर आम्ही राज्यपाल आणि न्यायालयात जाऊ. दहशत आणि दराऱ्यातलं अंतर मुख्यमंत्र्यांनी त्यांच्या नेत्यांना समजावून सांगावं. त्यांची पक्षावरची पकड गेली आहे आणि कायदा सुव्यवस्थेवरचीही."

गृह खातं शिवसेनेकडे आहे. एकनाथ शिंदे राज्याचे गृहमंत्री आहेत. त्यातच शिवसेना पक्ष प्रमुखांवर टीका करणाऱ्याला शिवसैनिकांनीच चोप दिल्यामुळे आता पोलीस कारवाई करतात का, याकडे लक्ष आहे. भाजपने नेमका हाच मुद्दा पकडल्यामुळे शिवसेनेची पंचाईत झाली. पक्षाची आणि सरकारची बाजू मांडण्याची जबाबदारी मग आदित्य ठाकरेंनी स्वतःवर घेतली. 

आदित्य ठाकरेंचे प्रत्युत्तर

या संपूर्ण प्रकरणाबद्दल प्रतिक्रिया देताना शिवसेनेचे आमदार आदित्य ठाकरे यांनी एक निवेदन ट्विटरवर इंग्रजीत...\n\ntl;dr:
मुख्यमंत्री उद्धव ठाकरे यांच्याविषयी फेसबुकवर आक्षेपार्ह पोस्ट टाकल्याबद्दल हिरामणी तिवारी व्यक्तीला शिवसैनिकांनी मारहाण केली आणि त्याचं मुंडन केलं. या प्रकरणाला आता राजकीय वळण लागलंय. किरीट सोमय्या आणि आदित्य ठाकरेंनी एकमेकांच्या पक्षावर जोरदार हल्ला केलाय.